open-index/open-wikipedia-markdown huggingface dataset:
לואי בשלייה

**לואי ג'ון-בפטיסט אלפונס בָּשֶליֶיה** (בצרפתית: **Louis Jean-Baptiste Alphonse Bachelier**; 11 במרץ 1870 – 26 באפריל 1946) היה מתמטיקאי צרפתי.

בשלייה נחשב היום כאחד המייסדים של התאוריה המודרנית של ההסתברות וכמייסד המתמטיקה הפיננסית. בתזה שלו "תאוריית ההשערה" (Théorie de la spéculation) שפורסמה ב-29 במרץ 1900, הוא היה הראשון שהשתמש בתנועה בראונית כדי לנתח את שוק המניות הצרפתי. היום השימוש בתנועה בראונית כמתארת את השוק הפיננסי נמצא בבסיס רוב אמצעי התמחור הפיננסי, בין השאר במודל בלק ושולס.

לואי בשלייה נולד בלה הבר בשנת 1870. אביו היה מוכר יינות ומדען חובב ואמו הייתה ביתו של בנקאי. בשלייה התייתם מהוריו מעט לאחר שסיים את מבחן הבגרות ואז הוא טיפל בשלושת אחיו ובעסק המשפחתי שם הוא קיבל לראשונה ידע על השוק הכלכלי. לאחר סיום שירותו הצבאי, הגיע בשלייה בגיל 22 לסורבון שם למד מתמטיקה ולאחר שמונה שנים הגן על התזה שלו "Théorie de la Spéculation" בפני ג'וזף בוסינה, פול אפל ואנרי פואנקרה.

היסטוריונים מסכימים היום כי התזה הזו לא קיבלה את היחס הראוי לה, ככל הנראה מכיוון שהיא נכתבה בצרפתית. עם זאת, המנחה שלו, פואנקרה, העריך מאוד את עבודתו ואף סידר לו עבודה כ"פרופסור חופשי" בסורבון, ובנואה מנדלברוט ציין את תרומתו של בשלייה בתורת ההסתברות ובמתמטיקה הפיננסית. מתמטיקאים רבים לא העריכו את עבודתו. העיקרי שבהם היה פול לוי שדחה את הבקשה של בשלייה בשנת 1926 לקבל מעמד של פרופסור מן המניין באוניברסיטת דיז'ון בעקבות טענה כי באחד מפרסומיו של בשלייה על בעיית הליכת שיכור נפלה טעות. במשך 5 שנים היה בשלייה רשימה השחורה של פול לוי ורק לאחר שפול לוי ראה כי אנדריי קולמוגורוב מצטט רבות מעבודותיו של בשלייה התנצל פול לוי בפניו של בשלייה ואף קיבל אותו לעבוד איתו בשנת 1931.

בעקבות הדחייה מאוניברסיטת דיז'ון עבר בשלייה לאוניברסיטת פראנש-קונטה שבבזאנסון שם מונה לראשונה לפרופסור מן המניין. הוא עבד שם 10 שנים עד שפרש בגיל 67 בשנת 1937. הוא עוד פרסם מאמרים עד שנת 1941 ומת בשנת 1946.

עבודתו על התנועה הבראונית הייתה חשובה והוא הקדים את עבודתו של אלברט איינשטיין על הפן הפיזיקלי של התנועה הבראונית. עבודתו של בשלייה הובילה לעבודותיהם של נורברט וינר (1923) ואנדריי קולמוגורוב (1931) על התנועה הבראונית, של קיושי איטו (1950) על אינטגרל איטו ושל בלק ושולס ושל מורטון (1973) על תמחור אופציות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חוקרי תורת ההסתברות
קטגוריה:מתמטיקאים צרפתים
קטגוריה:צרפתים שנולדו ב-1870
קטגוריה:צרפתים שנפטרו ב-1946
Source Filmmaker

**Source Filmmaker** היא תוכנה ליצירת טריילרים למשחקי מחשב של חברת Valve (התוכנה עצמה פותחה על ידי Valve), התוכנה פועלת על מנוע ה-Source בלבד, מה שאומר שאפשר לייצר עם התוכנה טריילרים רק למשחקים עם מנוע ה-Source.

המשחק הראשון שעשו עם התוכנה בשבילו טריילר הוא Half-Life: Source (הגרסה עם מנוע ה-Source למשחק Half-Life שהיה עם מנוע ה-GoldSrc).

המשחק שאליו Valve עשו הכי הרבה טריילרים הוא Team Fortress 2, שביניהם: Meet The Heavy, Meet The Scout, Meet The Pyro ועוד.

## גרסאות
### Linux
בתאריך ה-16 ביולי 2012 החברה Valve הוציאו גרסה לתוכנה שמאפשרת למשתמשי Linux (גרסה 12.04) ליצור סרטונים משלהם.

### Source Filmmaker 2
בחודש אוגוסט 2012 Valve הוציאה גרסה חדשה לתוכנה (הכוללת עדכונים חדשים ועוד אפשרויות לתוכנה) שאיתה עשו את הטריילר השני למשחק Counter-Strike: Global Offensive.

## משחקים
[250px|ממוזער|שמאל|מתוך הטריילר של המשחק [Half-Life 2: Episode Two]]
[250px|ממוזער|שמאל|מתוך הטריילר של המשחק [Dota 2]]

### משחקי חברת Valve
המשחקים שהחברה Valve עשתה להם טריילרים:
*Half-Life: Source
*Counter-Strike: Source
*Half-Life 2
*Half-Life 2: Deathmatch
*Half-Life Deathmatch: Source
*Day of Defeat: Source
*Half-Life 2: Lost Coast
*Half-Life 2: Episode One
*Half-Life 2: Episode Two
*פורטל
*Team Fortress 2
*Left 4 Dead
*Left 4 Dead 2
*Alien Swarm
*פורטל 2
*Dota 2
*Counter-Strike: Global Offensive

### משחקים אחרים
משחקים שהחברה Valve לא פיתחה אבל נעשה שימוש בתוכנה ביצירת הטריילרים:
*Bloody Good Time
*E.Y.E.: Divine Cybermancy
*The Crossin
*Dark Messiah of Might and Magic
*Dear Esther
*Garry's Mod
*Hybrid
*Kuma Reality Games
*Kuma\War - (כל סדרת המשחקים)
*Nuclear Dawn
*Postal III
*SiN Episodes
*Sting
*The Secret Operations
*Tactical Intervention
*The Ship
*
*Vindictus
*VR Worlds 2
*Zeno Clash
**הערה:** כל המשחקים שנמצאים הרשימה זו הם בשימוש המנוע הגרפי Source באישור של החברה Valve.

## שימוש חופשי
Valve נתנו גם אישור לשימוש חופשי בתוכנה, שמאפשרת למשתמשי סטים לייצר סרטונים משלהם על משחקי Valve, כמובן שרוב הסרטונים הם על המשחק Team Fortress 2 (כמו ב-Garry's Mod, שעם המשחק יוצרים את רוב הסרטונים על המשחק Team Fortress 2) אך גם יש סרטונים על משחקים אחרים - לדוגמה "Manufactured Alliances", סרטון שמתרחש ביקום של סדרת "מאס אפקט", דבר שהתאפשר באמצעות קהילת Garry's Mod, שהעבירה מודלים ממשחקים שאינם מבוססים על מנוע Source לפורמט המודלים של Source.

### דוגמאות
*הסרטון "Manufactured Alliances" (סרטון ביתי)
*דוגמה לסרטון SFM על המוד החדש של המשחק Team Fortress 2 בשם Mann vs. Machine (סרטון ביתי)
*דוגמה לסרטון מקורי שעיוותו אותו בעזרת התוכנה (סרטון ביתי)
*דוגמה לסרטון ש-Valve יצרה עם התוכנה

## ראו גם
*Valve
*Source

## קישורים חיצוניים
* 
* אתר התוכנה (כולל גם קישור להורדת התוכנה) 

קטגוריה:תוכנות תלת־ממד
קטגוריה:תוכנות הכתובות בפייתון
קטגוריה:תוכנות שהושקו ב-2012
קטגוריה:תוכנות ליצירת משחקים
השמש העירומה

**השמש העירומה** ידוע גם בשם **שמש עירומה** (באנגלית: **The Naked Sun**) הוא רומן מדע בדיוני פרי עטו של הסופר היהודי אמריקאי ממוצא רוסי אייזק אסימוב. הספר הוא החלק השני בסדרת ספרים שבמוקדה דמותו של אליה (בהוצאה המאוחרת יותר "לייג'ה") ביילי, בלש במשטרת הכרך של ניו יורק העתידית, ושותפו ר' דאניל אוליבאו, רובוט חללאי דמוי אנוש. בספר זה יוצאים לייג'ה ודאניל לארץ שמש, אחת ממושבות החלל, במטרה לחקור את הירצחו של ריקאין דלמאר, חללאי ומהנדס עוברים.

## תקציר העלילה
ביילי נקרא לחקור את מקרה הרצח הראשון שאירע על ארץ שמש (סולריה בתרגומים אחרים), מושבת חלל שאוכלוסייתה מונה כעשרים אלף בני אנוש ומספרם של הרובוטים בה עומד על מאתיים מיליון (עשרת אלפים רובוטים לכל אדם). בספר זה מתגלה כי בעוד בני האדם שעל כדור הארץ סובלים כולם מאגורפוביה כתוצאה מתנאי חייהם בכרכים סגורים בלא גישה לאוויר הפתוח, הרי שגם במושבות החללאים ישנן תופעות של פוביות חברתיות, ובמקרה זה פוביה ממגע אנושי ומקרבה לבני אנוש אחרים, הנובע מבידודם של בני האדם זה מזה בכוכב שבני האדם בו התרגלו כי כל המגע עם בני האדם האחרים נעשה באמצעות צפייה הולוגרפית מרחוק.

הנרצח, ריקאין דלמאר, היה מהנדס עוברים שאחראי לכך שעוברי ארץ שמש ייוולדו בריאים. העוברים גדלים בחווה אליה הם מועברים חודש לאחר ההתעברות, ועוברים אנליזת גנים על מנת לאתר מראש פגמים בצופן הגנטי שלהם. הילדים מחונכים ומגודלים על ידי רובוטים, ולאחר תקופת הילדות בה הם מורשים לשחק זה עם זה, הם לומדים להתרחק זה מזה ולהתבודד, כמקובל בארץ שמש. מרגע הגיעם לבגרות לא יראו עוד אדם, אלא רק את בן זוגם (במטרה להתרבות), או רופא, במקרה שבו יש צורך בניתוח.

בתום החקירה מתברר כי ג'ותן ליביג, רובוטיקאי ושכנו של דלמאר, תמרן רובוטים לסייע ברציחתו של דלמאר, ובהרעלתו של האחראי על הביטחון בארץ שמש. ליביג ניסה לתכנן מלחמה גלקטית באמצעות ספינות חלל רובוטיות שישתמשו במוחות פוזיטרוניים, אך לא יידעו כי הם פועלים בניגוד לחוק הראשון של הרובוטים. מטרתו של ליביג הייתה לשמר את דרכה של ארץ שמש על מנת שלא להכניס השפעות תרבותיות זרות, כגון מפגשים פנים אל פנים עם בני אנוש אחרים. היכרותו של ליביג עם הפסיכולוגיה של הרובוטים אפשרה לו להבין כיצד להשתמש ברובוטים על מנת לסייע ברצח. הוא הורה לרובוט להושיט לאשתו של דלמאר, גלאדיה, את ידו הניתקת כשתהיה מלאת חימה, דבר שהוביל אותה להשתמש ביד ככלי נשק ולהרוג את בעלה, והורה לרובוט אחר לתת לאחראי הביטחון רעל, שלא ביודעין. מוחותיהם של שני הרובוטים נפגעו באופן בלתי הפיך כתוצאה מהמהלך. המניע לרצח היה סירובו של דלמאר לשתף פעולה עם תוכניותיו של ליביג.

גלאדיה עוקרת לאורורה, וביילי חוזר לכדור הארץ כגיבור. לאור מה שלמד בארץ שמש הוא מבין כי החברה הארצית נידונה לכליה אם לא תצא מכדור הארץ ותיישב את העולמות החיצוניים.

## תרגום לעברית
הספר תורגם לעברית פעמיים.

התרגום הראשון משנת 1975 יצא לאור בהוצאת מסדה בתרגומו של חיים גליקשטיין. לאורך השנים נשמעה ביקורת על תרגומיו של גליקשטיין (שתרגם את שני הספרים הראשונים בסדרה), ובעיקר על האופן המאולץ שבו בחר לעברת את שמות הגיבורים (לייג'ה תורגם לאליה, ג'סי תורגם לאיזה וכן הלאה), ועל מבנה המשפטים התואם יותר תחביר אנגלי.

בשנת 2007 יצא לאור תרגומו של רמי שלהבת בהוצאת ינשוף.

## קישורים חיצוניים
* אלי אשד, העתידים של האתמול: הבלשים של אייזק אסימוב
* גלעד סרי לוי, שמש עירומה באתר ספר חברה תרבות
*
* 

## הערות שוליים

קטגוריה:ספרי 1957
קטגוריה:ספרי אייזק אסימוב
קטגוריה:ספרי הוצאת מסדה
הרמן שוורץ

**קרל הרמן אמדאוס שוורץ** (בגרמנית: **Karl Hermann Amandus Schwarz** , 25 בינואר 1843 - 30 בנובמבר 1921) היה מתמטיקאי גרמני. ידוע בשל עבודתו בתחומי האנליזה המרוכבת והגאומטריה הדיפרנציאלית.

## ביוגרפיה
שוורץ נולד בעיר הרמסדורף (כיום חלק מפולין). הוא נישא למארי קומר, בתו של המתמטיקאי ארנסט קומר ולזוג נולדו שישה ילדים.

את לימודיו החל דווקא בתחום הכימיה בעיר ברלין, אך קומר והמתמטיקאי קארל ויירשטראס שכנעו אותו להסב את לימודיו למתמטיקה. בין השנים 1867 ל-1869 עבד שוורץ באוניברסיטת האלה, ולאחר מכן בציריך. החל משנת 1875 עבד באוניברסיטת גטינגן, שם עסק בתחומים אנליזה מרוכבת, גאומטריה דיפרנציאלית וחשבון וריאציות.

ב-1892 הצטרף כפרופסור לאוניברסיטת ברלין וכחבר באקדמיה למדעים של ברלין. בין תלמידיו המפורסמים: ליפוט פייר וארנסט צרמלו.

נפטר בברלין ב-1921.

## עבודתו
בעידודו של קארל ויירשטראס, שוורץ תרם רבות לביסוס משפט ההעתקה של רימן בכך שהדגים בניות אנליטיות מפורשות של העתקות קונפורמיות מתחומים פשוטי קשר במישור לעיגול היחידה, שכוללות את העתקות שוורץ-כריסטופל של תחומים פוליגונליים ואת שיטת ההחלפה של שוורץ (Schwarz alternating method) המאפשרת לבנות באופן איטרטיבי את המיפוי הקונפורמי של האיחוד של שני תחומים בהינתן המיפוי (לעיגול היחידה) של כל אחד מהם בנפרד.

הוא תרם לנושאים מרכזיים נוספים באנליזה מרוכבת, ובמסגרת מחקרו על המשוואה הדיפרנציאלית ההיפרגאומטרית הוא גילה את כל המקרים שבהם הפתרונות הם פונקציות אלגבריות (רשימת שוורץ). בעבודתו על הרחבת התורה של מיפויים קונפורמיים למישור ההיפרבולי הוא גילה את הריצוף של חצי המישור העליון על ידי משולשי שוורץ. מושגים נוספים מתחום האנליזה המרוכבת הנושאים את שמו כוללים את למת שוורץ, עקרון השיקוף של שוורץ והנגזרת השוורציאנית.

שוורץ סיפק הוכחה ריגורוזית ראשונה לכך שלכדור יש שטח פנים נמוך יותר מכל גוף אחר בעל אותו נפח. במסגרת מחקרו בגאומטריה דיפרנציאלית, מצא שוורץ משפחה של משטחים מינימליים מחזוריים. 

על שמו נקרא גם אי-שוויון קושי-שוורץ.

## קישורים חיצוניים

קטגוריה:מתמטיקאים גרמנים
קטגוריה:סגל אוניברסיטת גטינגן
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1843
קטגוריה:גרמנים שנפטרו ב-1921
קידוח ופיצוץ

**קידוח ופיצוץ** היא שיטת כריית מנהרות שהייתה נפוצה לפני המצאת המכונה לכריית מנהרות (TBM) . השיטה הייתה דרך חסכונית לחפירת מנהרות ארוכות בסלע קשה, שבו החפירה אינה אפשרית. גם היום, השיטה עדיין משמשת לבניית מנהרות, כמו בניית מנהרת בסיס לוצברג. ההחלטה אם לבנות את המנהרה באמצעות TBM או באמצעות שיטת קידוח ופיצוץ כוללת מספר גורמים, כגון:
* אורך המנהרה
* הערכת הסיכונים של שינויים באיכות הקרקע
* מהירות הנדרשת של הבנייה
* הצורה הנדרשת של המנהרה
אורך המנהרה הוא השיקול העיקרי בהחלטה, כיוון שעלות תפעול מכונת כרייה הוא גבוה יותר, אף כי מהירות הכרייה גבוהה יותר. כך, שבמנהרה קצרה יחסית, ישנה עדיפות לשיטת הכרייה הוותיקה. פירושו של הדבר, שמנהרות קצרות יותר נוטות להיות פחות חסכוניות לבניה עם TBM ולכן בדרך כלל נבנות על ידי שיטת קידוח ופיצוץ. לאיכות הקרקע יש גם השפעה משמעותית על הבחירה בשיטות השונות המתאימות לסיכונים שונים בקרקע.

## היסטוריה
אף על פי ששיטת קידוח ופיצוץ הייתה בשימוש מוגבל קודם למהפכה התעשייתית באמצעות אבק שרפה (כגון במנהרת בלו רידג' בארצות הברית, שנבנתה במחצית הראשונה של המאה ה-19), אך מחמת חוסר חומרי נפץ חזקים יותר (ובטוחים יותר), השיטה לא הייתה נפוצה. עם המצאת הדינמיט (שהומצא בשנת 1867), כמו גם פיתוח השיטה למימוש מלא של פוטנציאל חומר הנפץ, הפכה השיטה לפופולרית יותר.

קידוח ופיצוץ שימשה בהצלחה כדי לבנות מנהרות בכל רחבי העולם, בין השאר: במנהרת הרכבת פרג'וס, מנהרת בסיס הגוטהארד, מנהרת סימפלון, יאנגפראובאן ואפילו מנהרת הכביש הארוכה ביותר בעולם Lærdalstunnelen, בנויה בשיטה זו.

## השיטה
כפי שהשם מרמז, קידוח ופיצוץ מתנהלת כדלקמן:
* מספר חורים נקדחים לתוך הסלע, וממולאים בחומרי נפץ.
* פיצוץ חומר הנפץ גורם להתמוטטות הסלע.
* ההריסות מוסרות ומשטח המנהרה החדש מחוזק.
*חזרה על שלבים אלה כך שבסופו של דבר נוצרת מנהרה.
מיקום ועומק החורים (וכמות חומר נפץ בכל חור) נקבע על ידי תבנית מתוכננת בקפידה, אשר, יחד עם התזמון הנכון של הפיצוצים הבודדים, מבטיחה כי המנהרה תהיה בעלת חתך עגול.

## תמיכת הסלע
מכיוון שהמנהרה נחפרת באופן הדרגתי, הגג וצידי המנהרה צריכים תמיכה כדי לעצור את הסלע מליפול לתוך החפירה. השיטות לתמיכת הסלע והדרכים משתנות במידה רבה, אבל מערכות תמיכת סלע טיפוסיות עשויות לכלול: בורגי או מסמרי סלע, בטון מותז ועוד. לרוב, השימוש יהיה בכמה שיטות יחד, כך שכל אחת מהן מפצה על מגרעות השנייה.

## קישורים חיצוניים

קטגוריה:מנהרות
קטגוריה:בנייה
חישוק (התעמלות אמנותית)

ממוזער|התעמלות אמנותית באמצעות חישוק
**חישוק** הוא אביזר דמוי חישוק בהתעמלות אמנותית ויכול להיות עשוי מפלסטיק או עץ, ובלבד שהוא שומר על צורתו במהלך השימוש. הקוטר הפנימי הוא 51–90 סנטימטרים, וחייב לשקול מינימום 300 גרם. החישוק יכול להיות בצבע טבעי או מכוסה באופן חלקי או מלא על ידי צבע או כמה צבעים, ועליו סרט דביק בצבע זהה או שונה מצבע החישוק.

השימוש הבסיסי בחישוק כולל סיבוב סביב היד או הגוף, גלגול, נדנוד, יצירת מעגל, זריקה ומעבר בתוך החישוק.

טכניקות רבות של ההתעמלות האמנותית אומצו על ידי ההופ דאנס המודרני.

## ראו גם
* כדור התעמלות אמנותית

## קישורים חיצוניים

* 
 

קטגוריה:התעמלות אמנותית
מנופני

**מחוז מנופני** (בטטום: **Manufahi**) הוא מחוז השוכן על החוף הדרומי של המדינה מזרח טימור. האוכלוסייה במחוז מונה 44,950 אנשים שחיים בשטח של 1,325 קמ"ר. המחוז גובל במחוזות מנטוטו מכיוון מזרח, איינרו ממערב ואילאו מצפון. בתקופת השליטה הפורטוגזית באזור המדינה מזרח טימור, נקרא המחוז בשם סיים (Same), כשמה של אחת הגזרות במחוז כיום.

### גזרות
המחוז מחולק ל-4 גזרות מרכזיות והן:
* אלאס (באנגלית: Alas) (מס' תושבים: 7,179, שטח: 406.96 קמ"ר)
* פטוברליו (באנגלית: Fatuberlio) (מס' תושבים: 6,902, שטח: 375.92 קמ"ר)
* סיים (באנגלית: Same) (מס' תושבים: 27,554, שטח: 355.28 קמ"ר)
* טוריסכאי (באנגלית: Turiscai) (מס' תושבים: 6,993, שטח: 188.44 קמ"ר)

## ראו גם
* מחוזות מזרח טימור

## קישורים חיצוניים

## הערות שוליים

מנופני
קופראי

**קופראי** (שם מדעי: *Bos sauveli*) הוא מין בקר בר שוכן יער הנפוץ בעיקר בצפון קמבודיה, ועם אוכלוסיות קטנות יותר בדרום לאוס, וייטנאם המערבית, ובמזרח תאילנד. והוא ידוע כחיה הלאומית של קמבודיה. מין זה נודע לזואולוגים בשנת 1937, ונחשב מאז לאחד מהגילויים הגדולים ביותר של הזואולוגיה עד גילויה של הסאולה בשנת 1993 (אף היא סוג של בקר נדיר מאוד).

## תיאור
הקופראי נחשב כקרובם של שור הבר והגאור. בין הפרסתנים הגדולים, הקופראי יכול להתקרב לגודל דומה של תאו אסייתי. מידות בקר זה הוא 2.1-2.3 מטר לאורך הראש והגוף, לא כולל זנב באורך של מטר נוסף, ו-1.7-1.9 מטר בגובה הכתף. משקל המין נע בין 680–910 ק"ג. דיווחים לא מאומתים של משקל של כ-1,700 ק"ג מווייטנאם נחשבים למפוקפקים, שכן הם עולים בהרבה על המשקל המצוי עבור המין.

לקופראי יש גוף גבוה אך צר, רגליים ארוכות וגב קמור. צבע המין הוא אפור, חום כהה או שחור. קרני הנקבה הן בצורת נבל ובעלי התפתלות כלפי מעלה, כמו לאנטילופה. קרני הזכר הן רחבות ומקומרות קדימה ולמעלה, והן מתחילות להישחק בקצוות בגיל שלוש שנים. לשני המינים יש נחיריים מחורצות וזנבות ארוכים.

הקופראי חי בגבעות נמוכות, ומיוערות באופן חלקי, וניזון בעיקר עשבים. הוא פעיל יום, אוכל בשטח הפתוח בלילה ותחת מעטה היער במשך היום. הם חיים בעדרים של עד 20 פרטים, בדרך כלל רק של פרות ועגלים, אך גם שוורים במהלך העונה היבשה.

## מצב
ממוזער|השוואה בין זכר ונקבה של קופראי לאדם ממוצע

הערכה היא שישנם פחות מ-250 קופראי שנותרו בעולם. מספרים נמוכים אלה מיוחסים לציד בלתי מבוקר על ידי מקומיים וחיילים, בשיתוף עם מחלות שעברו מבקר ואובדן בית הגידול.
קופראי לא נצפה מאז 1983, ומספר חיפושים אחר בעלי החיים העלה חרס. דו"ח IUCN של שנת 2008 מסווג את הקופראי כמין הנמצא בסכנת הכחדה (וייתכן שנכחד מהעולם).

אין אוכלוסייה בשבי. הפרט היחיד שהיה בגן חיות מערבי נשלח לגן החיות בווינסן שבפריז בשנת 1937 (תמונתו מופיעה למעלה); הוא שימש כהולוטייפ עבור אשיל אורבן. הפרט מת בתחילת מלחמת העולם השנייה.

## קשר למינים אחרים
מחקר שפורסם על ידי אוניברסיטת נורת'ווסטרן ב-*Journal of Zoology* הלונדוני הצביע על כך כי השוואת רצפים של המיטוכונדריה מראה כי הקופראי יכול להיות הכלאה בין זבו ובנטנג, אך מחברי המחקר ביטלו את השערתם, לאחר שגולגולת קופראי מסוף הפליסטוקן או תחילת ההולוקן נמצאה. מחקר גנטי מאוחר יותר תומך במסקנה זו שהקופראי איננו בן-כלאיים.

## קישורים חיצוניים

* 
* מידע על קופראי

## הערות שוליים

קטגוריה:בקר
קטגוריה:קמבודיה: יונקים
קטגוריה:מגה-פאונה של אירואסיה
קטגוריה:בעלי חיים שתוארו ב-1937
קטגוריה:תאילנד: יונקים
קטגוריה:וייטנאם: יונקים
קטגוריה:קמבודיה: סמלים לאומיים
נילס בוהלין

שמאל|ממוזער|200px|הדגמה פשטנית של רעיון חגורת הבטיחות מסוג שלוש הנקודות
**נילס איוואר בוֹהלין** (בשוודית: **Nils Ivar Bohlin**; 17 ביולי 1920 – 26 בספטמבר 2002) היה מהנדס מכונות שוודי שהמציא את חגורת הבטיחות מסוג שלוש הנקודות (three point seat belt), שבה נעשה כיום שימוש במכוניות.

## ביוגרפיה
בוהלין נולד בהרנוסאנד שבשוודיה. הוא למד באוניברסיטת הרנוסאנד ובשנת 1939 סיים תואר בהנדסת מכונות.

בשנת 1942 התחיל לעבוד כמעצב מטוסים בחברת סאאב והיה בין המפתחים של מושבי המפלט. בשנת 1958 הוא עזב את סאאב ועבר לעבוד בחברת וולוו כמהנדס בטיחות, שם המציא ופיתח את חגורת הבטיחות מסוג שלוש הנקודות (על שם שלושת המיקומים שביניהם מתוחה החגורה). בוהלין עבד על פיתוח החגורה כשנה, וב־1959 הציג את המצאתו, שנרשמה כפטנט. אמנם פותחו כבר לפני כן חגורות בטיחות למכוניות, אך בוהלין היה הראשון שפיתח את המודל הזה של החגורה, שמשמש עד היום בכלי רכב.

ב־1967 הציג בוהלין את המחקר שערך במסגרת עבודתו בוולוו, "A Statistical Analysis of 28,000 Accidents with Emphasis on Occupant Restraint Value", במסגרת כנס בטיחות כלי רכב. ב־1969 מונה בוהלין למנהל מחלקת המחקר והפיתוח בוולוו. הוא פרש לגמלאות ב־1985.

ב־1974 קיבל את "פרס ראלף איסברנדט להנדסת בטיחות". ב־1989 זכה להירשם ב"היכל התהילה של הבטיחות והבריאות", וב־1999 ב"היכל התהילה של כלי הרכב". קיבל את מדליית האקדמיה השוודית המלכותית למדעי ההנדסה ב־1995.

בוהלין נישא למאי-בריט בוהלין, היה אב חורג לשני ילדיה והוליד שני ילדים משלו. ב־2002 לקה בשבץ, ומספר חודשים לאחר מכן לקה בהתקף לב ומת בגיל 82. מיד לאחר מותו נכנס ל"היכל התהילה הלאומי של הממציאים" בארצות הברית.

## קישורים חיצוניים
* קורות חיים של נילס בוהלין 
* נילס בוהלין, באתר היכל התהילה הלאומי של הממציאים 
* נילס בוהלין, באתר safran-arts 
* Nils Bohlin, 82, Inventor of a Better Seat Belt, באתר הניו יורק טיימס 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ממציאים שוודים
קטגוריה:מהנדסי מכונות
קטגוריה:שוודים שנולדו ב-1920
קטגוריה:שוודים שנפטרו ב-2002
OpenShot

**OpenShot** היא תוכנה חופשית לעריכת וידאו, המופצת בכפוף לרישיון הציבורי הכללי של גנו.

קוד התוכנה נכתב בשפת פייתון ונעשה שימוש בספריות של GTK+, MLT ו־FFmpeg. כיום OpenShot פועלת על מערכות לינוקס, Windows ו־Mac OS X.

## היסטוריה
את OpenShot יצר ג'ונתן תומאס באוגוסט 2008, לאחר שלא מצא בזמנו עורך וידאו העונה על כל דרישותיו (קל לשימוש, עוצמתי ויציב).

כיום מלבד ג'ונתן תומאס מפתחים את OpenShot אנשים רבים נוספים.

## תכונות
לתוכנה OpenShot יש יכולות עריכה מרובות, וביניהן ניתן למנות:
* תמיכה בווידאו, אודיו ותמונות בתבניות קבצים רבים
* קיצוץ, חיתוך, הדבקה, קיטוע והתאמת קטעים
* מעברי וידאו עם תצוגה מקדימה בזמן אמת
* תבניות לכותרות, כותרות משנה ותתי כותרות
* כותרות בתלת־ממד בעזרת התוכנה בלנדר
* התקרבות דיגיטלית לקטעי וידאו
* שינוי מהירויות קטעי וידאו (הילוך איטי וכדומה)
* הוספת אפקטים (כגון בהירות, גמא, רוויה, אפרוריות, שינוי עוצמת קול וכו')

## ראו גם
* Kdenlive
* עריכת וידאו
* תוכנה חופשית
* Shotcut

## קישורים חיצוניים

* 

* דף הבית
* רשימת תכונות
* מדריך לשימוש בתוכנה (בעברית)
* דף הבית ב־Launchpad

קטגוריה:תוכנות עריכת וידאו
קטגוריה:תוכנה חופשית
קטגוריה:GTK+
ריצת שדה

170px|ממוזער|שמאל
**ריצת שדה** (באנגלית: **Cross Country Running**) היא ספורט שבו קבוצות ויחידים מקיימים תחרות באוויר הפתוח על גבי קרקע טבעית. המסלול הוא בדרך כלל באורך של 4–12 קילומטרים ועשוי לכלול משטחים של דשא ואדמה, ולעבור ביערות ושטח פתוח, כולל גבעות, קרקע שטוחה, דרכי חצץ, זרמי מים ונחלים.

הריצה מיועדת ליחידים ולקבוצות, הצוברות נקודות קבוצתיות. לרוב תחרויות מתרחשות במהלך הסתיו והחורף, ונערכות בכל תנאי מזג האוויר - גשם, שלג או ברד, וטווח רחב של טמפרטורות.

תחרויות בשטח פתוח התקיימו בוודאי משחר ההיסטוריה. כללי התחרות נקבעו לראשונה בבריטניה, והתחרות הפכה ללאומית בשנת 1876. תחרות בינלאומית מתקיימת החל משנת 1903, ומשנת 1973 התחרויות מאוגדות ב-IAAF.

תחרויות אישיות וקבוצתיות בריצת שדה נערכו בשלוש אולימפיאדות: אולימפיאדת סטוקהולם (1912), אולימפיאדת אנטוורפן (1920) ואולימפיאדת פריז (1924). פינלנד שלטה בתחרויות אלו, עם חמש מדליות זהב, שתיים מכסף ואחת מארד, מתוך שש אפשריות בסך-הכל. התחרויות היו פתוחות לגברים בלבד.

## ראו גם
* אליפות ישראל במרוצי שדה
* רבקה צ'פטגיי

## קישורים חיצוניים

*
*
* 

## הערות שוליים

שדה
קטגוריה:ספורט אולימפי לשעבר
כמוני

**כמוני** היא רשת חברתית מקוונת בתחום הבריאות. מטרתה לחבר בין אנשים המתמודדים עם מחלות, בני משפחה, רופאים ומטפלים. האתר מספק מקום מפגש וירטואלי לחולים ומאפשר להם להתייעץ עם מומחים, לשתף מניסיונם, ולהתעדכן במידע מקצועי ובחדשות בתחום. אתר כמוני הוא רשת הבריאות החברתית הראשונה בשפה העברית.

האתר עלה באוגוסט 2009 והוא מופעל על ידי מכון גרטנר, מכון מחקר לאומי לחקר אפידמיולוגיה ומדיניות בריאות. האתר פועל כחברה לתועלת הציבור וכל השירותים בו ללא תשלום. יוזם הפרויקט הוא פרופ' מרדכי שני, לשעבר מנכ"ל משרד הבריאות, מנכ"ל בית החולים שיבא בתל השומר וחתן פרס ישראל לשנת 2009 על פעילותו בתחומי הבריאות והרווחה.

## מאפייני האתר
באתר כמוני פועלות כארבעים קהילות המאגדות גולשים תחת מכנה משותף: מחלה או מצב בריאותי. בין הקהילות: סוכרת מסוג 2 ו-1, השמנה, מחלות לב, סרטן, טרשת נפוצה, אוסטיאופורוזיס, דיכאון וחרדה, נפגעי חוט השדרה, כאב, הפרעות קשב וריכוז, הפרעות אכילה, קרוהן וקוליטיס, ער"ן (עזרה ראשונה נפשית), שלפוחית רגיזה, גמילה מעישון, בעיות גדילה, סרטן השד ועוד. כל קהילה מנוהלת בידי רופאים ואנשי מקצוע בתחום, ואליהם מצטרפים "מובילי קהילה", חולים שצברו ידע וניסיון רב בהתמודדות עם המחלה. כל קהילה מורכבת מתכנים מקצועיים, לרבות מדריכים מפורטים לגבי המחלה, זכויות החולים, חדשות ומחקרים עדכניים, ותוכן גולשים, הכולל בלוגים אישיים, דפי שיחות, קבוצות דיון ותמיכה. 


## אותות ופרסים
* ב-2018 זכתה "כמוני" באות סגן שר הבריאות לקידום זכויות במערכת הבריאות עבור פעילות יוצאת דופן לקידום, הנגשה ומימוש זכויות הנובעות ממצב רפואי.

## קישורים חיצוניים
*אתר כמוני
*כמוני ברשת החברתית פייסבוק
*כמוני באתר של מכון גרטנר

## הערות שוליים

קטגוריה:שירותי אינטרנט ישראליים
קטגוריה:ישראל: בריאות ורפואה
קטגוריה:רשתות חברתיות מקוונות
קטגוריה:ישראל: חברות לתועלת הציבור
קטגוריה:ישראל: חברות שהוקמו ב-2010
בורמן

**בורמן**  הוא שם משפחה, תעתיק עברי לשמות Borman, Burman, Boorman, Boreman, Bormann, Bourman. 

קטגוריה:שמות משפחה
קטגוריה:שמות משפחה גרמניים
פורטה קאפנה

**פורטה קאפנה** (בלטינית: **Porta Capena**) היה שער בחומת סרוויוס ברומא, לא הרחק מגבעת קאיליוס. על פי המסורת הרומית במקום נמצאה החורשה הקדושה בה נהגו להתרועע המלך נומה פומפיליוס והנימפה אֶגֶרְיָה. הייתה זו אחת הכניסות הראשיות לעיר רומא, מאחר שנפתחה אל ויה אפיה. מקור השם אינו ידוע, אך אפשר שהוא קשור לעובדה שהדרך מובילה אל קפואה, עיר חשובה בקמפניה, דרומית לרומא.

לדברי המשורר יובנאליס בן המאה ה-1 לספירה היה פורטה קאפנה מקום בו התאספו קבצנים רבים ובמיוחד קבצנים יהודיים:
:"זֶה הַמָּקוֹם אֲשֶׁר נוּמָא נוֹעַד בּוֹ בַּלֵּיל עִם אֶגֶרְיָה,
:אֶפֶס עַתָּה מֻשְׂכָּרִים הַמִּקְדָּשׁ, עֵין הַקֹּדֶשׁ, הַחֹרֶשׁ
:לַיְּהוּדִים, שֶׁכָּל רְכוּשָׁם הוּא הַסַּל וְהַשַּׁחַת."

בפורטה קאפנה שוכנים כיום המשרדים הראשיים של ארגון המזון והחקלאות של האו"ם (FAO). מ-1937 עד 2004 ניצב בו האובליסק מאקסום.

## לקריאה נוספת
* יובנאליס, **הסטירות**. תרגמה מרומית והוסיפה מבוא, הערות ומפתחות רחל בירנבאום. ירושלים, מוסד ביאליק, תשס"ג (2003).
## הערות שוליים

קטגוריה:רומא: שערים
קטגוריה:רומא: מבנים בתקופת רומא העתיקה
קטגוריה:סן סבא
ויליס קרייר

**ויליס האווילנד קֶרִיֵר** (באנגלית: **Willis Haviland Carrier**; 26 בנובמבר 1876 – 7 באוקטובר 1950) היה מהנדס וממציא אמריקאי, שהמציא את מיזוג האוויר המודרני.

## קורות חיים
ויליס קרייר נולד בעיירה אנגולה  שבניו יורק למשפחה פרסביטריאנית, בנם של ויליאמס דוויין (1836–1908) ואליזבת (1845–1887). אמו נפטרה כשהיה בן 11 בלבד. 

פריצת הדרך המקצועית שלו החלה ביולי 1902, אז הציג לראשונה את תוכניותיו למערכת מיזוג אוויר מהפכנית המבוססת על ארבע פעולות ליבה: בקרת טמפרטורה, ויסות לחות, טיהור האוויר ושליטה בזרימתו. לאחר מספר שנים של פיתוח ושכלול, רשם קרייר ב-2 בינואר 1906 פטנט אמריקאי על המצאתו, שאותה כינה "מתקן לטיפול באוויר".

במישור האישי, קרייר היה נשוי במהלך חייו לשלוש נשים: קלייר הסימור, ג'ני מרטין ואליזבת מארש וייז. הוא היה אב לילד אחד, ולאחר מותו נטמן לצד שלוש נשותיו בבית העלמין "פורסט לון" שבבאפלו.

## קישורים חיצוניים

* 
* 
*  
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:ממציאים אמריקאים
קטגוריה:מהנדסי מכונות אמריקאים
קטגוריה:בוגרי אוניברסיטת קורנל
קטגוריה:אמריקאים שנולדו ב-1876
קטגוריה:אמריקאים שנפטרו ב-1950
מושבת פלימות'

ממוזער|החותם של מושבת פלימות, עוצב בשנת 1629, היה בשימוש מחוז פלימות עד 1932, בשימוש העיר פלימות עד היום
ממוזער|חג ההודיה הראשון בפלימות, ג'ני אוגוסטה בראונסקומב, 1914
**מושבת פלימות**' (באנגלית: **Plymouth Colony**, לפעמים ניו פלימות', או מושבת מפרץ פלימות') הייתה מיזם קולוניאלי אנגלי בצפון אמריקה בין השנים 1620–1691. היישוב הראשון של מושבת פלימות היה בניו פלימות, מיקום שנסקר בעבר ושמו ניתן על ידי קפטן ג'ון סמית. היישוב, ששימש כעיר הבירה של המושבה, הוא כיום העיר המודרנית פלימות'. בשיאה כבשה מושבת פלימות את רוב החלק הדרום-מזרחי של המדינה המודרנית מסצ'וסטס.

המושבה נוסדה על ידי קבוצה של פוריטנים (בדלנים אנגליקנים שביקשו להתרחק מהשפעות הכנסייה הקתולית) שמאוחר יותר כונו **עולי הרגל.** מושבת פלימות הייתה, יחד עם ג'יימסטאון, וירג'יניה, אחת מהמושבות הראשונות המוצלחות שהוקמה על ידי אנגלים בצפון אמריקה וישוב הקבע המשמעותי הראשון באזור ניו אינגלנד. בעזרת סקוואנטו, יליד שבט אינדיאני, הייתה המושבה מסוגלת לבסס הסכם עם צ'יף מסאסויט כדי להבטיח את הצלחת המושבה. הסכמים אלו שיחקו תפקיד מרכזי במלחמת המלך פיליפ, אחת מהמלחמות המוקדמות ביותר ממלחמות האינדיאנים. סופו של דבר, המושבה מוזגה עם מושבת מפרץ מסצ'וסטס ושטחים אחרים ב-1691 כדי ליצור את מחוז מפרץ מסצ'וסטס.

למרות ההיסטוריה הקצרה יחסית של המושבה, יש לפלימות מקום מיוחד בהיסטוריה האמריקנית. שלא כמו רבים ממתיישבי ג'יימסטאון, חלק משמעותי מאזרחי פלימות נמלטו מחמת רדיפה דתית וחיפוש מקום שיאפשר להם להתנהג כראות עיניהם. המערכות החברתיות והמשפטיות של המושבה היו קשורות קשר הדוק לאמונתם הדתית, וכן למנהג האנגלי. רבים מהאנשים והאירועים סביב מושבת פלימות' הפכו לחלק מהפולקלור האמריקאי, כולל המסורת הצפון האמריקאית הידועה כחג ההודיה ומצבת סלע פלימות'.

## ראו גם
*סקוואנטו
*הקולוניזציה האירופית של אמריקה

## קישורים חיצוניים

* 
* 

קטגוריה:אמריקה: היסטוריה
קטגוריה:אמריקה הצפונית: מושבות לשעבר
קטגוריה:קצרמר היסטוריה
טקסס אינסטרומנטס

[שמאל|ממוזער|150px|מחשבון מדגם TI-30,  [1976]]
**טקסס אינסטרומנטס** (באנגלית: **Texas Instruments**, ובקיצור **TI**) היא חברה אמריקאית שעוסקת בפיתוח ובייצור של מוצרי מחשוב בתעשיית המוליכים למחצה - לרבות מעגלים משולבים לטלפונים סלולריים, מעבדים ומחשבונים. החברה נחשבת לאחת מהחברות הגדולות ביותר בעולם בתחומה.

מטה החברה נמצא בדאלאס שבטקסס, ארצות הברית ויש לה גם מרכז פיתוח באזור התעשייה הצפוני של רעננה ומפעלי ייצור במדינות שונות ביניהן במדינת טאמיל נאדו בהודו.

## היסטוריה
החברה נוסדה בשנת 1951, בעקבות ארגון מחדש של גאופיזיקל סרוויס - חברה שעסקה בגאופיזיקה ובפיתוח מוצרי ביטחון משנת 1930. החברה עסקה במוצרי תת-אדום מסוף שנות ה-50, ובהמשך ייצרה טרנזיסטורים, מערכות מכ"ם ומערכות הנחיה ושליטה לטילים ולפצצות. בשנת 1954 החברה פיתחה את הרדיו טרנזיסטור, ובשנת 1958 פיתחה את המעגל המשולב. בשנת 1961 החברה פיתחה את המחשב הראשון שהתבסס על מעגל משולב, ונמסר לחיל האוויר האמריקני. בשנת 1967 החברה פיתחה את המחשבון.

בשנות ה-70 ובשנות ה-80 החברה התמקדה בפיתוח מכשירי חשמל ביתיים - לרבות שעונים, מחשבונים, מחשבים אישיים וחיישנים. בשנת 1997 חטיבת מוצרי הביטחון נמכרה לחברת ריית'יאון. מניות החברה נסחרות בבורסת נאסד"ק, ונכללות במדד S&P 500. החברה עוסקת כיום גם בפיתוח וייצור שבבים ומוצרי ננו-טכנולוגיה.

## קישורים חיצוניים

* 

* 

קטגוריה:יצרני חומרה אמריקאים
קטגוריה:חברות אמריקאיות הנסחרות בנאסד"ק
קטגוריה:חברות שנסחרו בבורסה לניירות ערך בניו יורק
קטגוריה:חברות בשווי שוק מעל 100 מיליארד דולר
סגן נשיא ארגנטינה

**[[סגן נשיא]] [[ארגנטינה]]** הוא התפקיד הפוליטי השני בחשיבותו בארגנטינה אחרי הנשיא, הוא מתחלף מדי ארבע שנים יחד עם הנשיא ונבחר יחד איתו.

סגן הנשיא מחליף את הנשיא במקרה של היעדרות, חוסר יכולת, מוות או התפטרות של הנשיא. הוא משמש כנשיא הסנאט, ומצביע רק כדי להכריע במקרה של תיקו.

משרת סגן הנשיא נוצרה מכוח חוקת ארגנטינה משנת 1853. לא בכל המקרים אוישה המשרה, ולחלופין בתקופת המשטרים הצבאיים בארגנטינה מילאו תפקיד זה גנרלים בכירים משורות הצבא.

מאז 10 בדצמבר 2023 סגנית הנשיא הנוכחית של ארגנטינה היא ויקטוריה ויז'רואל.

## רשימת סגני הנשיאים

## קישורים חיצוניים

## הערות שוליים

*
קטגוריה:ארגנטינה: פוליטיקה
קטגוריה:ארגנטינה: ממשל
עבד א-רחמן עארף

**עבד א-רחמן מוחמד עארף אל-ג'מילי** (בערבית - **عبد الرحمن محمد عارف الجميلي**, בתעתיק עברי מדויק: **עבד אלרחמן מחמד עארף אלג'מילי**; 1916 - 24 באוגוסט 2007) היה נשיא עיראק ה-3 וראש ממשלתה.

## ביוגרפיה
עארף, יליד בגדאד, היה קצין בצבא עיראק ותמך בהפיכה ביולי 1958. בפברואר 1963 הוא השתתף במהפכת רמדאן שהביאה את אחיו עבד א-סלאם עארף לתפקיד הנשיא. לאחר המהפיכה, מינה אותו אחיו לגנרל בצבא. ביוני 1964 היה סגן הרמטכ"ל, ושימש כרמטכ"ל בפועל. תחת פיקודו הידק הצבא העיראקי את שיתוף הפעולה עם מצרים וברית המועצות. בראשית 1966 הסתכסך עארף עם שר ההגנה עקויילי, על רקע מינויים שביצע באופן עצמאי. בנוסף, עוקיילי תמך בהמשך המלחמה נגד הכורדים, בעוד עארף ביקש להגיע להפסקת אש.

לאחר מותו של אחיו, עבד א-סלאם עארף, בהתרסקות מטוס, מונה לנשיא השלישי של עיראק, (לאחר 3 ימים במהלכם כיהן עבד אל-רחמן אל-בזאז כנשיא זמני) ב-16 באפריל 1966. מינויו של עארף לנשיא נחשב זמני, ונקבע למקסימום של שנה. בממשלה שהוקמה לאחר מינויו לא נכלל שר ההגנה עוקיילי, עמו היה עארף מסוכסך. בסוף יוני סיכל עארף ניסיון הפיכה נגדו, שבוצעה בסיוע מצרים. עארף הנהיג מדיניות פייסנית כלפי כווית והצהיר כי הוא מחויב לעצמאותה. ביוני 1968 התגברה התסיסה בעיראק נגד הממשלה, על רקע המצב הכלכלי. ב-17 ביולי 1968 הודח עארף מתפקידו בהפיכה צבאית. עארף הוגלה ללונדון והתיישב לאחר מכן בטורקיה. הוא שב לעיראק לאחר שסדאם חוסיין תפס את השלטון בשנת 1979. בשנת 2004 עבר להתגורר בממלכת ירדן, בה נפטר.

במשך חודש, מ-10 במאי עד 10 ביוני 1967, כיהן כראש ממשלה.

עארף היה מוסלמי סוני.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשיאי עיראק
קטגוריה:ראשי ממשלת עיראק
קטגוריה:מוסלמים סונים
קטגוריה:מנהיגים עיראקים שהודחו במהפכה
קטגוריה:ילידי 1916
קטגוריה:נפטרים ב-2007
כלוב הצלעות

[ממוזער|איור של כלוב הצלעות ב[אדם מתוך האנטומיה של גריי]]

**כלוב הצלעות** הוא הסדר של העצמות בבית החזה של בעלי חיים. הוא נוצר על ידי עמוד השדרה, צלעות ועצם החזה ומקיף את הלב והריאות.

מקור השם מהמילה כלוב המתייחסת למארז המשמש כדי להכיל או להגן על הדברים שבתוכן.

### בני אדם
אצל בני אדם ישנן 12 זוגות של צלעות, רובן מחוברות לעצם בית החזה (סטרנום). מתחת לכל צלע עובר וריד, עורק ועצב. בין כל צלע ישנם שרירים בין צלעיים. הצלעות התחתונות מכסות חלק מחלל הבטן.

#### פתולוגיות של כלוב הצלעות
**טראומה בחזה**. הנזק לכלוב החזה עקב הלם לבית החזה.
* שברים. הצלעות, עצם החזה וכן עמוד השדרה הגבי יכולות לעבור שברים שונים.

**מומים בדופן החזה**. בין העיוותים הללו, אנו מוצאים את זה של דופן החזה הקדמית:
* בית החזה במשפך, הגורם לעיוות חלול, עקב השלכה מאחורי עצם החזה.
* בית החזה התכווץ, וגרם לעיוות בחבטות, עקב השלכה קדימה של עצם החזה.

**pneumothorax**. הוא מתייחס לפתולוגיה המשפיעה על חלל הפלורלי, על המרווח בין הריאות לכלוב הצלעות. הוא בא לידי ביטוי בכאבים עזים בחזה, הקשורים לעיתים בקשיי נשימה.

**גידולים בדופן החזה**. גידולים ראשוניים או משניים יכולים להתפתח בעצמות או ברקמות רכות.

**מחלות של העצמות**. כלוב הצלעות יכול להיות המקום להתפתחות מחלות עצמות כגון אוסטיאופורוזיס (בריחת סידן) או דלקת חוליות מקשחת.

## קישורים חיצוניים

* 
* מצגת של מגן דוד אדום על מערכת הנשימה
* HEALTHYADMIN, בית החזה באתר "אוכל בריא בקרבתי" מתאריך 26 באוגוסט 2021

קטגוריה:עמוד השדרה ושלד החזה
מקאם אבו אבראהים

שמאל|ממוזער|250px|מראה בתוך המבנה
ממוזער|בנין מקאם אבו אבראהים בדאלית אל כרמל
**מקאם א-נבי אבו אבראהים** (בערבית: **مقام النبي ابو ابراهيم**; בתרגום: **אתר הנביא אבו אבראהים**), הוא אתר דתי (מקאם) השוכן בדלית אל-כרמל בשכונה המערבית לא רחוק מהמרכז הישן של היישוב. אבו איברהים הוא אחד מהנביאים מייסדי האמונה הדרוזית ומפיציה במאה ה-11. הוא היה אחד השליחים הראשונים שנשלח על ידי הח'ליף המצרי הפאטימי אל-חאכם כדי להפיץ את הדת. אבו אבראהים היה השני מבין חמשת הנביאים מייסדי האמונה. המתחם נמצא בקרבת בית אוליפנט.

המערה שימשה לו כמקום מסתור לאחר שנרדף בעקבות מעשיו. הוא הצליח לחמוק דרך סדק במערה. במתחם חמש ח'ילוות (בתי תפילה דרוזים).

המקאם הוא מערה תת-קרקעית שבו נהג הנביא אבו אבראהים להתפלל, גודלה הוא 2 על 1.5 מטר. המערה חצובה בסלע סדוק. אל המערה מובילות מדרגות היוצאות מתוך אולם מרכזי הבנוי מעל המערה. המבנה מעל המערה משמש להתכנסות מפגשים ותפילה דתית.

תאריך הקמת המקאם אינו ידוע, ויש לכך מספר מסורות. אחת המסורות המקומיות מספרת שבזמן מלחמות נהגו הנשים והילדים למצוא מקלט במקום והגברים שיצאו לקרב הצליחו לנצח בהשראת הנביא.

החל משנת 2007 מתקיימת במקום צעדה שנתית בתאריך 6 ביולי. ההחלטה על האירוע התקבלה על ידי המועצה הדתית הדרוזית העליונה ביחד עם האימאם אבו מוניר קאסם נסר א-דין. באירוע משתתפים דרוזים מכל הכפרים.

## קישורים חיצוניים

*"המקאם"- הנביא אבו אברהים - דליית אל כרמל באתר "אנשים"

## הערות שוליים

קטגוריה:העדה הדרוזית בישראל: אתרים דתיים
קטגוריה:הכרמל
קטגוריה:דלית אל-כרמל
פרס הרומן הערבי

**פרס הרומן הערבי** (בצרפתית: **Prix du roman arabe**) הוא פרס ספרותי אשר נוסד בשנת 2007 על ידי מועצת השגרירים הערבים בצרפת ומכון העולם הערבי שבפריז.

הוא מוענק מדי שנה ל"יצירה ספרותית בעלת ערך ספרותי גבוה ולסופר ממוצא ערבי, אשר נכתבה או תורגמה לצרפתית". עם הפרס מוענק סכום כספי של 15,000 יורו.

## רשימת זוכים
* 2008: אליאס ח'ורי על ספרו *Comme si elle dormait* שתורגם על ידי ראניה סמארה. 
* 2009: ג'מאל אלע'יטאני על ספרו *Les Poussières de l'effacement* שתורגם על ידי חאליד אוסמן.
* 2010: ראשיד בודג'ידרה על ספרו *Les Figuiers de Barbarie*
* 2011: חנאן אל-שייח' על ספרו *Toute une histoire* שתורגם על ידי סטפני דוג'ולס.
* 2012: בואלם סנסל על ספרו *Rue Darwin* מהוצאת גלימאר, הפרס הכספי בוטל, בשל ביקורו בפסטיבל הסופרים שנערך בישראל.

הרומן הערבי
טאהר ג'אות

**טאהר ג'אות** (בערבית: **طاهر جاووت**; בתעתיק מדויק: **[[ط|ט]][[ا|א]][[ه|ה]][[ر|ר]] [[ج|ג']][[ا|א]][[و|וו]][[ت|ת]]**; בצרפתית: **Tahar Djaout**; 11 בינואר 1954 – 2 ביוני 1993) היה סופר, משורר ועיתונאי אלג'יראי. נרצח על ידי מתנקשים בשנת 1993.
## ביוגרפיה
נולד במחוז קביליה שבאלג'יר. סיים לימודי מתמטיקה באוניברסיטת אלג'יר בשנת 1974. בשנת 1985 נסע ללימודים בפריז.

בשנות השבעים החל לעבוד כעיתונאי באלג'יר. בשנת 1992 פרש מעבודתו כעיתונאי ב-Algérie-Actualité וייסד כתב עת חדש בשם Ruptures.

ב-26 במאי נורה על ידי מתנקשים מארגון הקבוצה האסלאמית החמושה, בשל דעותיו המתונות בנושאי דת. ספרו האחרון, "הקיץ האחרון של התבונה", פורסם לאחר מותו. היה נשוי ואב לשלושה.

## קישורים חיצוניים

קטגוריה:סופרים אלג'יראים
קטגוריה:עיתונאים ערבים
קטגוריה:משוררים ערבים
קטגוריה:הרוגי התנקשויות
קטגוריה:זוכי פרס הים התיכון
קטגוריה:אלג'יראים שנולדו ב-1954
קטגוריה:נפטרים ב-1993
בריאן היילנד

**בריאן היילנד** (**Brian Hyland**; נולד ב-12 בנובמבר 1943) הוא מוזיקאי וזמר פופ אמריקאי שהצליח במיוחד בשנות ה-1960 המוקדמות. הוא המשיך להקליט בשנות ה-1970. עיתונאי האתר Allmusic ג'ייסון אנקני סטייט כתב עליו "שירי אהבת הנעורים של היילנד, הגדירו למעשה את הסאונד של סגנון פופ הבאבלגם, בתקופה שלפני הביטלס". למרות שמעמדו כאליל נוער נחלש, הוא הוציא לאור כמה אלבומים בסגנון קאנטרי, וכמה משיריו היו להיטים.

## ביוגרפיה
היילנד נולד בוודאוון, קווינס, ניו יורק. הוא למד לנגן על גיטרה וקלרינט בילדותו, ושר במקהלת הכנסייה המקומית. בגיל 14 הוא ייסד את להקת ההרמוניה *The Delfis*, אשר הקליטה גרסת דמו אבל לא הצליחה לקבל חוזה הקלטות. היילנד בסופו של דבר חתם בחברת קאפ הקלטות כאמן סולו, וסינגל הבכורה שלו, "Rosemary", יצא בסוף שנת 1959. חברת התקליטים העסיקה את צמד הפזמונאים לי פוקריס ופול ואנס לעבוד יחד עם היילנד על השיר הבא, "Four Little Heels (The Clickety Clack Song)", שזכה להצלחה בינונית, וצמד הפזמונאים המשיך לעבוד עם היילנד.

באוגוסט 1960 הוציא היילנד לאור את הלהיט הראשון והגדול ביותר שלו, כשהוא עוד לא בן 17, "Itsy Bitsy Teenie Weenie Yellow Polka Dot Bikini", שנכתב על ידי ואנס ופוקריס. השיר הגיע למקום הראשון במצעד בילבורד, ומכר כמעט מיליון עותקים בחודשים הראשונים של השקתו, ויותר משני מיליון עותקים בסך הכול.

היילנד עבר ל-ABC הקלטות, שם החל לעבוד עם גארי לסרס ופיטר אודל כפזמונאים ומפיקים, והוציא להיטים נוספים כגון "Let Me Belong to You" ו-"I'll Never Stop Wanting You".

הלהיט הגדול האחר של היילנד בתקופה זו היה הסינגל שיצא בשנת 1962, "Sealed with a Kiss" ("חתום בנשיקה"), שהגיע למקום ה-3 בשנת 1962 הן במצעד הסינגלים האמריקאי והן במקבילו האנגלי. הוא נשאר על במצעד הפופ האמריקאי במשך 11 שבועות.

משנת 1977 היילנד ומשפחתו התיישבו בניו אורלינס, ובשנת 1979 יצא לאור האלבום In a State of Bayou, שנוצר יחד עם אלן טוסיינט, על ידי חברת התקליטים *Private Stock*.

היילנד ממשיך לסייר בעולם עם בנו באדי, שמסייע בתופים מעת לעת.

## קישורים חיצוניים

* 

## ביאורים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:זמרי פופ
קטגוריה:זמרים אמריקאים
קטגוריה:אמריקאים שנולדו ב-1943
דוגני

דוגני (בצרפתית: **Dugny**) היא קומונה (מועצה מקומית) בפרברים הצפוניים של פריז, צרפת. היא ממוקמת 12.4 ק"מ ממרכז פריז.
כשליש משדה התעופה לה בורז'ה נמצא בשטחה של הקומונה, כולל המסוף העיקרי שלה ומוזיאון האוויר והחלל הצרפתי. עם זאת, שדה התעופה נקרא על שם קומונה השכנה לה בורז'ה.

## תחבורה
בדוגני אין אף כלי תחבורה עירוני העובר בה. תחנת הרכבת הקרובה ביותר נמצא בלה בורז'ה בה עוצרת רכבת ה-RER (קו B).

## קישורים חיצוניים

* 

קטגוריה:סן-סן-דני: ערים
לה בורז'ה

**לה בורז'ה** (צרפתית: **Le Bourget**) היא קומונה בפרברים הצפון-מזרחיים של פריז, צרפת. היא ממוקמת 10.6 ק"מ ממרכז פריז.

הקומונה כוללת את שדה התעופה לה בורז'ה, אשר בתורו מארח את מוזיאון האוויר והחלל הצרפתי. חלק קטן מאוד משדה התעופה לה בורז'ה נמצא על שטחה של הקומונה של לה בורז'ה, שבכל זאת נתנה את שמה לשדה התעופה. רוב שדה התעופה נמצא בשטחה של הקומונות של דוגני, בנוואיל דה פראנס וגונאס. המשרד לחקר וניתוח לביטחון התעופה האזרחית של צרפת ממוקם אף הוא בחלקו של שדה התעופה הנמצא בשטח הקומונה.

## תחבורה
בקומונה ישנה תחנת רכבת RER (קו B).

## קישורים חיצוניים

* 

קטגוריה:סן-סן-דני: ערים
מוזיאון האוויר והחלל הצרפתי

**מוזיאון האוויר והחלל** (צרפתית: **Musée de l'Air et de l'Espace**) הוא מוזיאון העוסק בתולדות התעופה. המוזיאון הממוקם בקצה שדה התעופה לה בורז'ה שבקומונה לה בורז'ה, הוא המוזיאון האווירי הוותיק ביותר בעולם, אחרי וושינגטון. המוזיאון, שנוצר בעקבות מלחמת העולם הראשונה, עבר לטרמינל האווירי לה בורז'ה בשנת 1975. הוא הפך למוסד מנהלי ציבורי בשנת 1994 ובעל התווית "מוזיאון דה פראנס".

## תיאור
בהשתרעו על פני 150,000 מטר מרובע של שטח והאנגרים, הוא אחד ממוזיאוני התעופה הוותיקים בעולם. אוסף המוזיאון מכיל יותר מ-19,595 פריטים, כולל 150 מטוסים, וחומר החל מהמאה ה-16. כמו כן מוצגים כלי טיס וחלליות מודרניים יותר, כולל אב הטיפוס לקונקורד, ורקטות שווייצריות וסובייטיות. במוזיאון יש גם את החתיכה היחידה שנותר מהציפור הלבנה, מטוס משנת 1927 שניסו להפוך לראשון שיבצע טיסה טרנס-אטלנטית מפריז לניו יורק. ב-8 במאי 1927, המטוס המריא מלה בורז'ה, השליך את ציוד הנחיתה שלו (שמאוחסן במוזיאון), ונעלם מעל האוקיינוס האטלנטי. וכן פריטים רבים אחרים.

המוזיאון מציע קורסים למורים וסדנאות חינוך, וכן הכשרה בתולדות התעופה והתפתחות הטכניקות. בשיתוף עם הרשויות המקומיות היא עורכת פרויקט פיילוט "כנפי העיר", שמטרתו לספק הכשרה לשיקום מטוסים לצעירים הנמצאים בקשיים.

## קישורים חיצוניים

* 

## הערות שוליים

קטגוריה:צרפת: מוזיאונים
קטגוריה:איל-דה-פראנס: מבנים
קטגוריה:מוזיאוני אוויר וחלל
אוקוסי-אומנו

**מחוז אוקוסי-אומנו** (בטטום: **Oekusi-Ambenu**) הוא מחוז של המדינה מזרח טימור. האוכלוסייה במחוז מונה 57,469 אנשים שחיים בשטח של 815 קמ"ר. המחוז, שנמצא מערבית למזרח טימור ומופרד משאר מחוזות המדינה, מהווה מובלעת בתוך אינדונזיה, משום שהוא "כלוא" הן בשטחה היבשתי במערב טימור והן במים הטריטוריאליים שלה בים סאבו.

## דמוגרפיה
במחוז ישנה אוכלוסייה המונה 58,521 אנשים, המחולקים ל-13,016 משקי בית נפרדים.

### שפות
בנוסף לשפות טטום ופורטוגזית המדוברות בכל מזרח טימור, במחוז זה משמשת גם השפה האינדונזית כשפה ראשית.

### דת
רוב התושבים הם בני הדת הקתולית רומית.

## תחבורה
סירת מעבורת מחברת את השטח לעיר הבירה דילי על ידי הפלגה של 12 שעות, ספינה זו יוצאת פעמיים בשבוע.
בנוסף שדה תעופה קטן קיים במחוז והוא משרת את האזור.

## גזרות
המחוז מחולק ל-4 גזרות מרכזיות והן:
* ניטייב (באנגלית: Nitibe) (מס' תושבים: 11,336, שטח: 301.72 קמ"ר)
* אוסילו (באנגלית: Oesilo) (מס' תושבים: 9,861, שטח: 97.37 קמ"ר)
* פנטה מקאסאר (באנגלית: Pante Macassar) (מס' תושבים: 35,226, שטח: 357.30 קמ"ר)
* פסבה (באנגלית: Passabe) (מס' תושבים: 7,572, שטח: 60.84 קמ"ר)

## ראו גם
* מחוזות מזרח טימור

## קישורים חיצוניים

## הערות שוליים

אוקוסי-אומנו
קטגוריה:אסיה: מובלעות
סטיריקון (ספר)

**סטיריקון** הוא רומן רומאי כתוב לטינית אשר נכתב במאה ה-1 לספירה. חיבורו מיוחס לפטרוניוס, אך זיהוי המחבר שנוי במחלוקת.

הטקסט הועתק לאורך ימי הביניים עד שמהדורה ביקורתית שלו נתפרסמה בדפוס ב-1664. לאורך השנים זכה הספר לתפוצה נרחבת בעולם הספרותי המערבי. מן הכתובים המקוריים נשתמרו קטעים-קטעים של הסיפור ולכן קשה להגדירו בהחלטיות כסאטירה. הוא נכתב בסגנון של חרוזים ופרוזה - אחת היצירות הראשונות מסוג רומן - ומהווה קלאסיקה של התרבות המערבית. תיאורי התקופה והמקום שבספר נחשבים למהימנים וניתן להסיק מהם רבות על העולם של אז.

העלילה משלבת סיפור הרפתקאות עם פילוסופיה, התמכרות מינית וגסטרונומיה. גיבור הרומן אנקולפיוס - נואף, גנב ושקרן - פוגש את אסילטוס, שהופך למאהבו. הם מחליטים לצאת למסע ולשים את ידיהם על כל מה שנקרה בדרכם כדי להתעשר. השניים נודדים בין ערי דרום איטליה עד הגיעם למשתה המפואר של הסוחר טרימאלכיו - עבד משוחרר שהתעשר, ורכש אחוזות כה רבות עד כי אינו יכול לאמוד את הכנסותיו.

## קישורים חיצוניים

* פטרוניוס, **''סטיריקון: ארוחה בביתו של טרימלכיו''.** תרגם: רועי אוניקובסקי חלק א, חלק ב, חלק ג, חלק ד, חלק ה, חלק ו, חלק ז, חלק ח, חלק ט, חלק י, חלק יא, חלק יב, חלק יג, חלק יד, חלק טו, חלק טז, חלק יז, חלק יח, חלק יט, חלק כ, חלק כא. פורסם לראשונה במוסף תרבות וספרות של הארץ.
* 
* 
* 

קטגוריה:ספרי המאה ה-1
פאלם ספרינגס

**פאלם ספרינגס** (באנגלית: **Palm Springs**) היא עיר נופש מדברית במחוז ריברסייד, קליפורניה, בעמק קואצ'לה. היא שוכנת כ-60 קילומטרים מזרחית לסן ברנרדינו, וכ-179 קילומטרים ממזרח ללוס אנג'לס, 219 קילומטרים צפונית-מזרחית לסן דייגו, ו-433 קילומטרים ממערב לפיניקס, אריזונה. האוכלוסייה הייתה 44,552 תושבים במפקד 2010.

גולף, שחיה, טניס, רכיבה על סוסים, רכיבה על אופניים, וטיולים במדבר ובאזורים ההרריים הסמוכים הם הצורות העיקריות של בילוי בפאלם ספרינגס.

## היסטוריה
### ייסוד
מחקר ארכאולוגי מראה כי בני העם האינדיאני "קאווייה" חיו באזור במשך 350–500 השנים האחרונות. הם כינו את האזור "סה-קי" (מים רותחים).

בשנת 1823 מגלה הארצות המקסיקני חוסה מריה אסטודייו וקפטן חוסה רומארו נשלחו למצוא נתיב מסונורה לאלטה קליפורניה. במהלך מסעם הם לראשונה תיעדו את המקום. האזור סופח לארצות הברית בהסכם גואדלופה אידלגו.

### המאה ה-19
#### שם העיר וההתיישבות האירופאית
מקור אפשרי למילה "פאלם" בשם המקום, הוא ממתיישבים ספרדיים שקראו למקום *La Palma de la Mano de Dios* כלומר: כף ידו של האל. השימוש המוקדם ביותר של השם "פאלם ספרינגס" הוא ממפה של היחידה למדידות טופוגרפיות של ארצות הברית שהשתמשה במונח בשנת 1853. שמות מוקדמים נוספים היו "פאלמטו ספרינגס" ו"ביג פאלם ספרינגס".

התושב הלבן הראשון בפאלם ספרינגס היה ג'ק סאמרס שניהל את תחנת הכרכרות בשנת 1862. כעבור ארבע עשרה שנים (1876) מסילת הרכבת דרום הפסיפיק הונחה 6 קילומטרים צפונית לתחנה.

בשנת 1880 האינדיאני המקומי פדרו צ'ינו מכר חלקות ליד המעיינות לוויליאם ואן סליקה ומתיו בריאן בסדרה של עסקאות מפוקפקות; הם בתורם הביאו את וו. אר. פורטר כדי לסייע להם למכור את נכסיהם באמצעות "חברת פאלם סיטי קרקע ומים". בשנת 1885, כאשר עורך הדין (ולימים השופט) ג'ון גאתרי מק'קאלום מסן פרנסיסקו החל לקנות נכסים בפאלם ספרינגס, השם כבר התקבע.

#### פיתוח הקרקע ובצורות
השופט מק'קולם, שהביא את בנו החולה לאקלים היבש עבור בריאותו, הביא את מומחה ההשקיה ד"ר אוליבר וואזנקרופט והמהנדס ג'יי.פי. ליפינקוט כדי לבנות תעלה מנהר ווייטוואטר למטעי הפירות בנחלתו. הוא גם ביקש מד"ר מוריי וילווד להקים מלון שמעבר לרחוב ממקום מגוריו. מוריי עשו זאת ב-1886 (ומאוחר יותר הפך להורטיקולטור מפורסם).

הגידולים ומערכות ההשקיה סבלו בשנת 1893 מהצפות בעקבות גשמים, ולאחר מכן בצורת במשך 11 שנים (1894–1905) גרמו נזק נוסף.

## המאה ה-20
במהלך המאה ה-20 העיירה התפתחה לעיירת נופש פופולרית. בסוף המאה היו בעיר כ-130 בתי מלון. בשנת 2011 ביקרו בעיר כ-1.6 מיליון תיירים.

## נקודות ציון
בעיר נבנו מספר קווי רכבל כולל הקו הארוך בעולם באורך של כ-4 ק"מ.

המוזיאון לאמנות של העיר הוקם במקור כ"מוזיאון המדבר" בשנת 1938. כיום הוא כולל מיצגים על אמנות ומד המדבר.  האמנים המיוצגים במוזיאון הם אמנים אמריקאים לרבות אמנים שהתגוררו בעיר כמו קרל אייטל,  שיצירותיו מוקדשות לחיי המדבר.

## קישורים חיצוניים

* 
* 

קטגוריה:קליפורניה: ערים
קטגוריה:גיי וילג'
קטגוריה:יישובים שהוקמו ב-1938
פנדר ג'אז בס

ממוזער|200 פיקסלים|ג'אז בס סטנדרטית
ה**פנדר ג'אז בס** (באנגלית: **Fender jazz bass**) (או בקיצור **J-בס**), היה הדגם השני של בס חשמלי שנוצר על ידי ליאו פנדר.
"הג'אז בס" שונה מ"הפרסיז'ן בס" של פנדר בכך שהטון שלה חמים יותר ועשיר יותר, עם פחות דגש על ההרמוניה הבסיסית. בנוסף, לג'אז בס יש שני פיקאפים לא מפוצלים ואילו לפרסיז'ן פיקאפ אחד מפוצל.

הג'אז בס משמש בעיקר בסגנונות כמו ג'אז, פאנק, דיסקו, רגאיי, בלוז ורוק.

## היסטוריה
ה"פנדר ג'אז בס" הוצגה לראשונה בשנת 1960 כדגם "DELUXE" והיא הוצגה בתור גרסת באס של גיטרת ה"ג'אז מאסטר" של פנדר שגם היא שווקה לראשונה בתור דגם "DELUXE" בזכות עצמו.
לג'אז בס יש שני פיקאפים יחידי סליל עם שני מגנטים מתחת לכל מיתר. טכנולוגיה זו נתנה תדרים גבוהים מודגשים יותר, כדי להתחרות בגיטרת הבס של ריקנבאקר שהוצגה בשנת 1957.
הצוואר של הג'אז בס צר בהרבה מזה של הפרסיז'ן בס. אמנם דגם ה"פרסיז'ן בס" היה מיוחס במקור לגיטרת טלקסטר (ולאחר שנת 1957, סטראטוקסטר) הסגנון של הג'אז בס היה יותר מושפע מה"ג'אז מאסטר" של פנדר.

המטרה המקורית של הג'אז בס היא לגרום לנגני הקונטרבס לעבור להשתמש בבס חשמלי.

לג'אז בס המקורית היו שני כפתורים (knobs) ,אחד השולט בעוצמת הגיטרה ואחד לשליטה בפיקאפים.

לאחר שרשת CBS רכשה את פנדר בשנת 1965 הוכנסו כמה שינויים קוסמטיים בג'אז בס; בנוסף לצוואר המייפל קיבלה הג'אז בס גם צוואר מעץ רוזווד (סיסם הודי) ובנוסף לפסים על הצוואר הוסיפו נקודות.

## מודלים
(מתועתק מאנגלית)
*סטנדרט ג'אז בס
*"פרטלס" סטנדרט ג'אז בס
*סטנדרט ג'אז בס (חמישה מיתרים)
*אמריקן סטנדרט ג'אז
*"פרטלס" אמריקן סטנדרט ג'אז בס
*אמריקן סטנדרט ג'אז בס (חמישה מיתרים)
*אמריקן סטנדרט ג'אז בס (שמאלית)
*דלוקס אקטיב ג'אז בס
*דלוקס אקטיב ג'אז בס (חמישה מיתרים)
*אמריקן דלוקס ג'אז בס
*אמריקן דלוקס ג'אז בס (חמישה מיתרים)
*אמריקן וינטז' '62 ג'אז בס
*אמריקן וינטז' '75 ג'אז בס
*"הייווי וון" ג'אז בס
*60s' ג'אז בס
*70s' ג'אז בס
*"רווד וורן" 60s' ג'אז בס
*אמריקן ספיישל ג'אז בס
*בלאקטופ ג'אז בס
*מודרן פלייר ג'אז בס
*ריאישו 62' ג'אז בס (תוצרת יפן)
*איירודיין ג'אז בס
*ריאישו 75' ג'אז בס (תוצרת יפן)
*ג'אז בס V (חמישה מיתרים, תוצרת יפן)

## תכונות עיצוב

"אמריקן דלוקס ג'אז בס"

בחלק מדגמי ה"DELUXE" יש פר-אמפ "אקטיבי", במקום שליטת טון פסיבית יחידה, לבסים האלו יש שלושה שולטי אקולייזר נפרדים.
לדגמים אלו היו 22 סריגים, שיבוצי נקודות ואספקת חשמל ל-18 וולט בדגמים מסוימים.
ה"דלוקס ג'אז בס" הפך מיד לחלק מרכזי בתעשיית הבס החשמלי בפנדר בשנת-1995, הם שינו את השם מ"דלוקס ג'אז בס" ל"אמריקן דלוקס ג'אז בס" בשנת-2000.

ה"אמריקן דלוקס ג'אז בס" (זמין גם בגרסת חמישה מיתרים ו"פרטלס") כולל גם שני פיקאפים מסמריום קובלט

## קישורים חיצוניים

קטגוריה:גיטרה
ג'אז
שרלין, נסיכת מונקו

**שרלין, נסיכת מונקו** (בצרפתית: **Charlène**; קודם הנישואין שרלין ויטסטוק; נולדה ב-25 בינואר 1978), היא אשתו של אלבר השני, נסיך מונקו. היא גם שחיינית אולימפית לשעבר מדרום אפריקה.

## ביוגרפיה
שרלין היא בתם של מישל ולינט ויטסטוק. היא נולדה בבולאוואיו שברודזיה (כיום זימבבואה) למשפחה ממוצא גרמני, אנגלי, דרום אפריקאי ורודזי. משפחתה עברה לטרנסוואל, דרום אפריקה בשנת 1989 לאחר שהתגוררו בזימבבואה במשך כמה שנים.

### קריירת שחייה
במשחקי אפריקה שנערכו ביוהנסבורג דרום אפריקה בשנת 1999 זכתה שרלין ב-4 מדליות, 3 זהב ו-1 כסף. מדליות זהב, במשחה ל-100 מטר חופשי (57.46 שניות) במשחה ל-100 מטר גב (1:04.31 דקות), לפני קירסטי קובנטרי מזימבבואה (1:05.29 דקות) ובמשחה שליחות 4x100 מטר מעו בשיא אפריקה חדש של 4:11.57 דקות. מדליית כסף במשחה שליחות 4x100 מטר חופשי (3:54.31 דקות).

באולימפיאדת סידני (2000) היא ייצגה את דרום אפריקה וסיימה במקום חמישי במשחה שליחות 4x100 מטר מעורב ביחד עם שרה פווה, מנדי לוץ והלן מילר בשיא אפריקה חדש של 4:05.15 דקות, כשחיינית ראשונה היא קבעה בסגנון גב תוצאה של 1:02.74 דקות. נוסף לכך, היא סיימה במקום 17 במשחה ל-100 מטר גב בתוצאה של 1:03.18 דקות ובמקום 14 במשחה ל-200 מטר גב בתוצאה של 2:14.95 דקות.

במשחקי חבר העמים שנערכו במנצ'סטר 2002 היא זכתה במדליית כסף במשחה שליחות 4x100 מטר מעורב בתוצאה של 4:05.06 דקות, אחרי אוסטרליה ולפני אנגליה. כשחיינית ראשונה היא קבעה בסגנון הגב תוצאה של 1:02.24 שניות. נוסף לכך, היא סיימה במקום רביעי במשחה ל-100 מטר גב בתוצאה של 1:02.42 דקות, במקום חמישי במשחה ל-50 מטר גב בתוצאה של 29.18 שניות ובמקום 11 במשחה ל-200 מטר גב בתוצאה של 2:15.69 דקות.

היא פרשה משחייה תחרותית בשנת 2007.

### חייה כנסיכה
שרלין פגשה את הנסיך אלבר בשנת 2000 באירוע שחייה במונקו. הם נראו לראשונה יחד בשנת 2006, והיא מלווה את הנסיך אלבר ברבים מתפקידיו הרשמיים מאז. הם הודיעו על אירוסיהם ביוני 2010 ונישאו ב-1 ביולי 2011. ב-30 במאי 2014 הודיע הזוג כי הם מצפים ללידת ילדם הראשון שצפוי להיוולד בסוף השנה.

ב-10 בדצמבר 2014 ילדה שרלין תאומים בת (הנסיכה גבריאלה) ובן (הנסיך ז'אק).

בחודש מאי 2021, בעת ביקור בדרום אפריקה, אושפזה הנסיכה שרלין בעקבות זיהום, שמנע ממנה לחזור לביתה. היא עברה ניתוח בהרדמה מלאה בחודש אוגוסט וחזרה למונקו רק ב-8 בנובמבר. ב-16 בנובמבר ביטלה שרלין את כל פעילויותיה, כולל החגיגות הלאומיות של מונקו, בשל בריאות לקויה. נמסר כי היא סובלת מ"עייפות עמוקה".
## קישורים חיצוניים

* 

## הערות שוליים

קטגוריה:נסיכות
קטגוריה:שחייניות גב
קטגוריה:שחייניות חופשי
קטגוריה:שחייניות באולימפיאדת סידני (2000)
קטגוריה:שחייניות אולימפיות דרום אפריקאיות
קטגוריה:ילידות 1978
קטגוריה:נשים מונגאסקיות
קטגוריה:מקבלי עיטור מסדר ההצטיינות של הרפובליקה של פולין